Document ID: 32004R0751

KOMMISSIONENS FORORDNING (EF) Nr. 751/2004
af 22. april 2004
om fastsættelse af den udløsende begivenhed for vekselkursen for Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet i 2004 som følge af disse landes tiltrædelse af EU
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 2, stk. 3,
under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 41, stk. 1, og
ud fra følgende betragtninger:
(1)
For Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet (i det følgende benævnt de nye medlemsstater) bør der, for at kunne anvende princippet om fastsættelse af den udløsende begivenhed for vekselkursen på den første dag i den periode, for hvilken der ydes visse former for støtte, for så vidt angår de støtteordninger, for hvilke den udløsende begivenhed for vekselkursen er fastsat til den 1. januar, ske fastsættelse af den udløsende begivenhed for 2004 fra den dato, hvor nævnte lande tiltræder EU.
(2)
For 2004 bør der derfor vedtages undtagelsesbestemmelser til Kommissionens forordning (EF) nr. 2808/98 af 22. december 1998 om gennemførelsesbestemmelser for den agromonetære ordning for euroen i landbrugssektoren (1), Kommissionens forordning (EF) nr. 2342/1999 af 28. oktober 1999 om gennemførelsesbestemmelser til Rådets forordning (EF) nr. 1254/1999 om den fælles markedsordning for oksekød for så vidt angår præmieordningerne (2) og Kommissionens forordning (EF) nr. 2550/2001 af 21. december 2001 om gennemførelsesbestemmelser til Rådets forordning (EF) nr. 2529/2001 om den fælles markedsordning for fåre- og gedekød for så vidt angår præmieordningerne og om ændring af forordning (EF) nr. 2419/2001 (3), vedrørende vekselkursen i sektorerne for oksekød, fårekød, gedekød og energiafgrøder, samt for struktur- og miljøforanstaltninger. Det bør fastsættes, at den udløsende begivenhed for den vekselkurs, der skal anvendes i de nye medlemsstater for nævnte støtteordninger, fastsættes til den dato, hvor tiltrædelsestraktaten fra 2003 træder i kraft. Kommissionen skal derfor fastsætte vekselkursen på grundlag af pro rata temporis-gennemsnittet af de vekselkurser, der anvendes i måneden forud for nævnte ikrafttrædelsesdato.
(3)
De i denne forordning fastsatte foranstaltninger er i overensstemmelse med udtalelse fra de berørte forvaltningskomitéer -
UDSTEDT FØLGENDE FORORDNING:
Artikel 1
Som undtagelse fra artikel 4, stk. 1 og 2, i forordning (EF) nr. 2808/98, artikel 43 i forordning (EF) nr. 2342/1999 og artikel 18a i forordning (EF) nr. 2550/2001 fastsættes den udløsende begivenhed for vekselkursen for Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet i 2004 til datoen for ikrafttrædelse af tiltrædelsestraktaten fra 2003 for omregning til national valuta af følgende beløb:
a)
de beløb af strukturel og miljømæssig art, der er omhandlet i artikel 4, stk. 2, i forordning (EF) nr. 2808/98
b)
de beløb for præmier og betalinger i oksekødsektoren, der er fastsat i artikel 4, 5, 6, 11, 13 og 14 i Rådets forordning (EF) nr. 1254/1999 (4)
c)
de beløb for præmier og betalinger i fåre- og gedekødsektoren, der er fastsat i artikel 4, 5 og 11 i Rådets forordning (EF) nr. 2529/2001 (5)
d)
den støtte til energiafgrøder, der er fastsat i afsnit IV, kapitel 5, i Rådets forordning (EF) nr. 1782/2003 (6).
Den vekselkurs, der skal anvendes, er lig med pro rata temporis-gennemsnittet af de vekselkurser, som anvendes i kalendermåneden forud for datoen for ikrafttrædelse af tiltrædelsestraktaten fra 2003, og fastsættes af Kommissionen i løbet af den følgende måned.
Artikel 2
Denne forordning træder i kraft med forbehold af, at traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse træder i kraft, og da på datoen herfor.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. april 2004.

Labels: 2
15
6